
讝讘讞讬诐 拽讟讝 注"讗 - 驻讬专讜砖 砖讟讬讬谞讝诇抓

讜诪讛 砖砖谞讬谞讜 讘讘专讬讬转讗 砖讛讬讜 诪拽专讬讘讬诐 讘讛诪讛 讞讬讛 讜注讜祝 讝讻专讬诐 讜谞拽讘讜转, 转诪讬诪讬谉 讜讘注诇讬 诪讜诪讬谉, 讛专讬讛讜 诪转讬讬讞住 诇诪讛 砖讗诪专 诪专 [讛讞讻诐] 讻讻诇诇 讘讚讬谞讬 拽专讘谞讜转: 讚讬谉 转诪讜转 (诇诪注讟 讘注诇讬 诪讜诐) 讜讚讬谉 讝讻专讜转 (诇诪注讟 谞拽讘讜转, 讘拽专讘谉 注讜诇讛) 谞讜讛讙讬诐 讚讜讜拽讗 讘拽专讘谞讜转 讛讘讗讬诐 诪谉 讛讘讛诪讛, 讜讗讬谉 讚讬谞讬 转诪讜转 讜讝讻专讜转 谞讜讛讙讬诐 讘拽专讘谞讜转 讛讘讗讬诐 诪谉 讛注讜驻讜转. 讜讘拽专讘谞讜转 砖讛拽专讬讘 谞讞 讘爪讗转讜 诪谉 讛转讬讘讛


讗讬转拽砖 [讛讜拽砖讜] 讘讛诪讛 诇注讜祝 ("诪讻诇 讛讘讛诪讛 讛讟讛讜专讛 讜诪讻诇 讛注讜祝 讛讟讛讜专", 讘专讗砖讬转 讞, 讻) 诇诇诪讚谞讜 砖讗祝 讛讘讛诪讜转 讛讟讛讜专讜转 砖讛讜拽专讘讜 讗讝 讛讬讜 讻讚讬谉 讛注讜驻讜转, 讜拽专讘讜 讘讬谉 讝讻专讬诐 讜讘讬谉 谞拽讘讜转, 讘讬谉 转诪讬诪讬诐 讜讘讬谉 讘注诇讬 诪讜诪讬诐.


 讜诪讜住讬驻讬诐: 诪讛 砖砖谞讬谞讜 讘讘专讬讬转讗  转诪讬诪讬谉 讜讘注诇讬 诪讜诪讬谉, 讛专讬 讝讛 诇讗驻讜拽讬 [诇讛讜爪讬讗, 诇诪注讟] 讘注诇 讞讬讬诐 诪讞讜住专 讗讘专, 砖诇讗. 砖讻谉 讗诪专 专' 讗诇注讝专: 诪谞讬谉 诇诪讞讜住专 讗讘专 砖谞讗住专 诇讛拽专讘讛 诇讘谞讬 谞讞? 转诇诪讜讚 诇讜诪专 讗爪诇 谞讞 : "讜诪讻诇 讛讞讬 诪讻诇 讘砖专" (讘专讗砖讬转 讜, 讬讟), 讜讘诇砖讜谉 "诪讻诇 讛讞讬", 砖讗讬谞讛 谞爪专讻转 诇注谞讬讬谞讛, 讗诪专讛 转讜专讛: 讛讘讗 讘讛诪讛 砖讞讬讬谉 (砖拽讬讬诪讬诐 讜驻讜注诇讬诐) 讻诇 专讗砖讬 讗讬讘专讬谉 砖诇讛, 讜诇讗 诪讞讜住专转 讗讘专, 砖讛专讬 讝讜 驻住讜诇讛 诇讛拽专讘讛.


 讜砖讜讗诇讬诐:  讜讚讬诇诪讗 [讜砖诪讗] 讘讗讛 诇砖讜谉 讝讜 ("诪讻诇 讛讞讬") 诇诪注讜讟讬 [诇诪注讟] 讟专讬驻讛 砖讛讬讗 讘注诇 讞讬讬诐 讛注讜诪讚 诇诪讜转, 诇诇诪讚 砖讗讬谞讜 讻砖专 诇讛拽专讘讛! 讜诪砖讬讘讬诐: 讛讛讜讗 [讗讜转讜 讚讬谉] 诪诪讛 砖谞讗诪专 "诇讞讬讜转 讝专注 注诇 驻谞讬 讻诇 讛讗专抓" (讘专讗砖讬转 讝, 讙) 谞驻拽讗 [讬讜爪讗, 谞诇诪讚], 砖讛专讬 讟专讬驻讛 讗讬谞讛 讘讻诇诇 "诇讞讬讜转 讝专注", 砖讻谉 讗讬谞讛 讬讜诇讚转.


讜诪拽砖讬诐: 讛谞讬讞讗 诇诪讗谉 讚讗诪专 [讛住讘专 讝讛 谞讜讞 诇讚注转 诪讬 砖讗讜诪专] 砖讟专讬驻讛 讗讬谞讛 讬讜诇讚转, 讜讗诐 讻谉 诪谉 讛驻住讜拽 "诇讞讬讜转 讝专注" 诇诪讚讬诐 驻住讜诇 讟专讬驻讛, 讜诪谉 讛驻住讜拽 "讜诪讻诇 讛讞讬" 诇诪讚讬诐 驻住讜诇 诪讞讜住专 讗讘专, 讗诇讗 诇诪讗谉 讚讗诪专 [诇讚注转 诪讬 砖讗讜诪专] 砖讟专讬驻讛 讬讜诇讚转, 诪讗讬 讗讬讻讗 诇诪讬诪专 [诪讛 讬砖 诇讜诪专]? 讛专讬 讙诐 讛讬讗 讘讻诇诇 "诇讞讬讜转 讝专注", 讜诪讛讬讻谉 诇诪讚谞讜 砖讛讬讗 驻住讜诇讛 诇讛拽专讘讛? 讜诪砖讬讘讬诐: 讛讗诪专 拽专讗 [讛专讬 讗诪专 讛讻转讜讘] 讘讗讜转讜 驻住讜拽: "讜诪讻诇 讛讞讬 诪讻诇 讘砖专... 转讘讬讗 讗诇 讛转讬讘讛 诇讛讞讬讜转 讗转讱", 诇讜诪专: 讘讚讜诪讬谉 诇讱, 砖讗讬谞诐 讟专讬驻讛.


 讜砖讜讗诇讬诐:  讜讚讬诇诪讗 [讜砖诪讗] 谞讞 讙讜驻讬讛 [注爪诪讜] 讟专讬驻讛 讛讜讛 [讛讬讛], 讜讗诐 讻谉 讗讬谉 诪讻讗谉 专讗讬讛! 讜诪砖讬讘讬诐: "谞讞 讗讬砖 爪讚讬拽 转诪讬诐 讛讬讛" (讘专讗砖讬转 讜, 讟) 讻转讬讘 讘讬讛 [谞讗诪专 讘讜], 砖讛讬讛 砖诇诐 ("转诪讬诐"), 讘诇讗 驻讙诐. 讜砖讜讗诇讬诐: 讜讚讬诇诪讗 [讜砖诪讗] 讻讜讜谞转 讛诇砖讜谉 "转诪讬诐" 诇讛砖诪讬注 砖讛讬讛 转诪讬诐 讘讚专讻讬讜! 讜诪砖讬讘讬诐: 讙诐 诇砖讜谉 "爪讚讬拽" 讻转讬讘 讘讬讛 [谞讗诪专讛 讘讜] 讘讗讜转讜 讻转讜讘, 讜诪诪谞讛 诇诪讚讬诐 砖讛讬讛 砖诇诐 讘讚专讻讬讜.


 讜讞讜讝专讬诐 讜砖讜讗诇讬诐: 讜讚讬诇诪讗 [讜砖诪讗] 砖转讬 诇砖讜谞讜转 讗诇讛 "转诪讬诐" 讜"爪讚讬拽" 讘讗讜 诇诇诪讚谞讜 注谞讬谉 讝讛, 砖讛讬讛 谞讞 转诪讬诐 鈥� 讘讚专讻讬讜, 讘诪讬讚讜转讬讜, 爪讚讬拽 鈥� 讘诪注砖讬讜. 讜注讚讬讬谉 讗驻砖专 砖诇讗 讛讬讛 砖诇诐 讘讙讜驻讜, 讗诇讗 讟专讬驻讛! 讜讚讜讞讬诐: 讗讬 住诇拽讗 讚注转讱 [讗诐 注讜诇讛 注诇 讚注转讱 诇讜诪专] 砖谞讞 讙讜驻讬讛 [注爪诪讜] 讟专讬驻讛 讛讜讛 [讛讬讛], 诪讬 拽讗诪专 诇讬讛 [讛讗诐 讛讬讛 讗讜诪专 诇讜] 讛拽讚讜砖 讘专讜讱 讛讜讗 诇谞讞: 讚讻讜讜转讱 注讬讬诇 [讘注诇讬 讞讬讬诐 讟专讬驻讛 砖讻诪讜转讱 讛讻谞住] 诇转讬讘讛, 砖诇诪讬诐 诇讗 转注讬讬诇 [转讻谞讬住]?! 讗诇讗 讜讚讗讬 砖谞讞 诇讗 讛讬讛 讟专讬驻讛, 讜驻住讜诇 讟专讬驻讛 诇讛拽专讘讛 谞诇诪讚 讗讬驻讜讗 诪"讗转讱".


讜砖讜讗诇讬诐: 讜诪讗讞专 讚谞驻拽讗 诇谉 [砖讬讜爪讗 砖谞诇诪讚 诇谞讜] 驻住讜诇 讟专讬驻讛 诪"讗转讱", 讗诐 讻谉 讛讻转讜讘 "诇讞讬讜转 讝专注" 诇诪讛 诇讬? 讜诪砖讬讘讬诐: 诪讛讜 讚转讬诪讗 [砖转讗诪专] 砖讛讻转讜讘 "讗转讱" 讻讜讜谞转讜 诇讜诪专 砖谞讞 讬讘讬讗 讘注诇讬 讞讬讬诐 讗诇讛 诇转讬讘讛 诇爪讜专讱 爪讜转讗 讘注诇诪讗 [讞讘专讛 讘诇讘讚], 讜诇讻谉 讬讬转讻谉 砖讬讛讬讜 讘讻诇诇 讗诇讛 讗驻讬诇讜 讘注诇 讞讬讬诐 讝拽谉 讜讻谉 讗驻讬诇讜 住专讬住, 砖讗讬谞诐 专讗讜讬讬诐 诇讛讜诇讚讛, 讻诇 注讜讚 讗讬谞诐 讘讙讚专 讟专讬驻讛, 讜诇讻谉 拽诪砖诪注 诇谉 [诪砖诪讬注 诇谞讜] 讛讻转讜讘 "诇讞讬讜转 讝专注" 鈥� 讚讜讜拽讗 讻讗诇讛 砖专讗讜讬讬诐 诇讛讞讬讜转 讝专注, 讜讗讬谉 讝拽谉 讜住专讬住 讘讻诇诇诐.


讗 讜注讜讚 砖谞讬谞讜 讘讘专讬讬转讗 讻讬 注讚 砖诇讗 讛讜拽诐 讛诪砖讻谉 讛讜拽专讘讜 讘讛诪讛 讞讬讛 讜注讜祝 讟讛讜专讬谉 讗讘诇 诇讗 讟诪讗讬谉. 讜讛讜讗 讻驻讬 砖谞讗诪专 诇讙讘讬 讘注诇讬 讛讞讬讬诐 砖讛拽专讬讘 谞讞 讘爪讗转讜 诪谉 讛转讬讘讛: "诪讻诇 讛讘讛诪讛 讛讟讛讜专讛 讜诪讻诇 讛注讜祝 讛讟讛讜专" (讘专讗砖讬转 讞, 讻). 讜砖讜讗诇讬诐: 讜诪讬 讛讜讜 [讜讛讗诐 讛讬讜] 讟诪讗讬谉 讜讟讛讜专讬谉 讘讛讛讬讗 砖注转讗 [讘讗讜转讛 砖注讛, 转拽讜驻讛] 砖诇 谞讞? 讛专讬 讗讝 注讚讬讬谉 诇讗 讛讬转讛 讛讘讞谞讛 讝讜 砖讘讬谉 讟讛专讛 讜讟讜诪讗讛, 讗诇讗 诪砖谞讬转谞讛 讛转讜专讛 (专讗讛 讜讬拽专讗 驻专拽 讬讗)! 讗诪专 专' 砖诪讜讗诇 讘专 谞讞诪谞讬 砖讻讱 讗诪专 专' 讬讜谞转谉: 诇拽讞 谞讞 讘注诇讬 讞讬讬诐 诪讗讜转谉 砖诇讗 谞注讘讚讛 讘讛谉 注讘讬专讛, 讜讛诐 讛"讟讛讜专讬诐".


 讜砖讜讗诇讬诐:  诪谞讗 讛讜讜 讬讚注讬 [诪谞讬谉 讛讬讜 讬讜讚注讬诐 谞讞 讜讘谞讬讜] 讘讗诇讜 讘注诇讬 讞讬讬诐 谞注砖转讛 注讘讬专讛, 讜诇讗 讛讬讜 诪讻谞讬住讬诐 讗讜转诐 诇转讬讘讛? 讜诪砖讬讘讬诐: 讻讚讘专讬 专讘 讞住讚讗, 砖讗诪专 专讘 讞住讚讗: 讛注讘讬专谉 谞讞 讗转 讻诇 讘注诇讬 讛讞讬讬诐 诇驻谞讬 讛转讬讘讛, 讻诇 砖讛转讬讘讛 拽讜诇讟转谉 鈥� 讘讬讚讜注 砖讛讜讗 讟讛讜专, 讗讬谉 讛转讬讘讛 拽讜诇讟转谉 鈥� 讘讬讚讜注 砖讛谉 讟诪讗讬谉.


专' 讗讘讛讜 讗诪专 讛住讘专 讗讞专 讻讬爪讚 讬讚注 谞讞 讗诇讜 讘注诇讬 讞讬讬诐 讟讛讜专讬诐 讛诐, 讜专拽 讗讜转诐 讛讻谞讬住 诇转讬讘讛: 讗诪专 拽专讗 [讛讻转讜讘] 讘转讬讗讜专 讘注诇讬 讛讞讬讬诐 砖谞讻谞住讜 诇转讬讘讛: "讜讛讘讗讬诐 讝讻专 讜谞拽讘讛 诪讻诇 讘砖专 讘讗讜" (讘专讗砖讬转 讝, 讟讝), 诇讜诪专: 讛讘讗讬谉 诪讗诇讬讛谉 (诪注爪诪诐). 讜诇讗 谞讝拽拽 谞讞 诇讘专讜专 讗转 讛讟讛讜专讬诐 诪谉 讛讟诪讗讬诐, 讻讬讜谉 砖专拽 讘注诇讬 讞讬讬诐 讟讛讜专讬诐 讘讗讜.


讘 讜注讜讚 讗诪专 诪专 [讛讞讻诐] 讘转讬讗讜专 讛注讘讜讚讛 拽讜讚诐 砖讛讜拽诐 讛诪砖讻谉: 讜讛讻诇 讻诇 讘注诇讬 讛讞讬讬诐 拽专讘讜 注讜诇讜转. 讜诪讚讬讬拽讬诐: 注讜诇讜转 鈥� 讗讬谉 [讻谉] 拽专讘讜, 讜讗讬诇讜 砖诇诪讬诐 鈥� 诇讗 拽专讘讜. 讜诪拽砖讬诐: 讜讛讗 讻转讬讘 [讜讛专讬 谞讗诪专] 讘拽专讘谞讜转 砖讛拽专讬讘讜 讘讛专 住讬谞讬 讘讝诪谉 诪转谉 转讜专讛: "讜讬注诇讜 注讜诇讜转 讜讬讝讘讞讜 讝讘讞讬诐 砖诇诪讬诐 诇讛' 驻专讬诐" (砖诪讜转 讻讚, 讛), 讜讛讬讛 讝讛 拽讜讚诐 砖讛讜拽诐 讛诪砖讻谉! 讗诇讗 讗讬诪讗 [讗诪讜专] 讻讬 讻讜讜谞转 讛讘专讬讬转讗 诇讜诪专: 讛讻诇 拽专讘讜, 讙诐 注讜诇讜转 [讜讙诐 砖诇诪讬诐.


讜诪拽砖讬诐, 讜讛转谞讬讗 [讜讛专讬 砖谞讜讬讛 讘专讬讬转讗 讗讞专转] 诪驻讜专砖转 讘注谞讬谉 讝讛: 讗讘诇 砖诇诪讬诐 诇讗 讛拽专讬讘讜 拽讜讚诐 讛诪砖讻谉, 讻讬 讗诐 注讜诇讜转 讘诇讘讚]. 注讜诇讜转 鈥� 讗讬谉 [讻谉], 砖诇诪讬诐 鈥� 诇讗! 讜诪砖讬讘讬诐: 讘专讬讬转讗 讝讜 住讘讜专讛 讻诪讗谉 讚讗诪专 [讻讚注转 诪讬 砖讗讜诪专] 砖诇讗 拽专讘讜 (讛拽专讬讘讜) 砖诇诪讬诐 讘谞讬 谞讞. 讚讗讬转诪专 [砖讻谉 谞讗诪专] 砖谞讞诇拽讜 讗诪讜专讗讬诐 讘讚讘专: 专' 讗诇注讝专 讜专' 讬讜住讬 讘专 讞谞讬谞讗, 讞讚 [讗讞讚 诪讛诐] 讗诪专: 拽专讘讜 [砖诇诪讬诐 讘谞讬 谞讞], 讜讞讚 [讜讗讞讚 诪讛诐] 讗诪专: 诇讗 拽专讘讜.


讜诪讘专专讬诐 讗转 讛讚注讜转 讛诇诇讜: 诪讗讬 讟注诪讗 讚诪讗谉 讚讗诪专 [诪讛 讛讟注诐, 讛诪拽讜专 讘转讜专讛, 砖诇 诪讬 砖讗讜诪专] 砖拽专讘讜 砖诇诪讬诐 讘谞讬 谞讞? 讚讻转讬讘 [砖谞讗诪专]: "讜讛讘诇 讛讘讬讗 讙诐 讛讜讗 诪讘讻讜专讜转 爪讗谞讜 讜诪讞诇讘讛谉" (讘专讗砖讬转 讚, 讚), 讛专讬 砖讘谞讜住祝 诇讘讻讜专讜转 爪讗谞讜, 讛讘讬讗 讙诐 讞诇讘 诪谉 讛爪讗谉. 讜讬砖 诇讚讜谉 讘讚讘专: 讗讬讝讛讜 讚讘专 (拽专讘谉) 砖讞诇讘讜 拽专讘 诇讙讘讬 诪讝讘讞 讜讗讬谉 讻讜诇讜 拽专讘 诇讙讘讬 诪讝讘讞? 讛讜讬 讗讜诪专: 讝讛 砖诇诪讬诐, 砖讘砖专诐 谞讗讻诇.


 讜诪谉 讛爪讚 讛讗讞专, 诪讗讬 讟注诪讗 讚诪讗谉 讚讗诪专 [诪讛 讛讟注诐, 讛诪拽讜专 讘转讜专讛, 砖诇 诪讬 砖讗讜诪专] 砖诇讗 拽专讘讜 讘谞讬 谞讞 砖诇诪讬诐? 讚讻转讬讘 [砖讻谉 谞讗诪专]: "注讜专讬 爪驻讜谉 讜讘讜讗讬 转讬诪谉... 讬讘讗 讚讜讚讬 诇讙谞讜 讜讬讗讻诇 驻专讬 诪讙讚讬讜" (砖讬专 讛砖讬专讬诐 讚, 讟讝), 诇讜诪专: 转转谞注专 (转爪讗 诪诪拽讜诪讛) 讗讜诪讛 砖诪注砖讬讛 (砖拽专讘谞讜转讬讛) 讗讬谞诐 讗诇讗 讘爪驻讜谉 (讻诇讜诪专, 注讜诇讛, 砖砖讞讬讟转讛 讜拽讬讘讜诇 讚诪讛 谞注砖讬诐 讘爪驻讜谉 讛注讝专讛), 讻诇讜诪专, 讗讜诪讜转 讛注讜诇诐, 讘谞讬 谞讞, 讜转讘讜讗 讘诪拽讜诪讛 讗讜诪讛 讬砖专讗诇讬转 砖诪注砖讬讛 (拽专讘谞讜转讬讛) 讘爪驻讜谉 讜讘讚专讜诐 砖讛讬讗 诪拽专讬讘讛 讙诐 注讜诇讜转 讛谞注砖讜转 讘爪驻讜谉, 讜讙诐 砖诇诪讬诐 讛谞注砖讬诐 讘讚专讜诐, 砖讻谉 讻诇 讛注讝专讛 讻砖讬专讛 诇讛诐.


 讜砖讜讗诇讬诐:  讜诪专 谞诪讬 [讜讞讻诐 讝讛, 讛住讘讜专 砖讘谞讬 谞讞 诇讗 讛拽专讬讘讜 砖诇诪讬诐, 讙诐 讻谉], 讛讻转讬讘 [讛专讬 谞讗诪专]: "讜诪讞诇讘讛谉", 讜诪砖诐 诇诪讚谞讜 砖讛拽专讬讘 讛讘诇 砖诇诪讬诐! 讜诪砖讬讘讬诐: "讜诪讞诇讘讬讛谉" 讗讬谉 讻讜讜谞转讜 砖讛拽专讬讘 诪谉 讛讞诇讘 砖诇讛谉, 讗诇讗 砖讛拽专讬讘 诪砖诪谞讬讛谉 [讚讬讚讛讜 [砖讘讛诐]] (诪讛砖诪谞讬诐, 讛诪讜讘讞专讬诐 讘讬讜转专).


讜诪谉 讛爪讚 讛讗讞专, 砖讜讗诇讬诐: 讜诪专 谞诪讬 [讜讞讻诐 讝讛, 讛住讘讜专 砖讘谞讬 谞讞 诪拽专讬讘讬诐 砖诇诪讬诐, 讙诐 讻谉], 讛讻转讬讘 [讛专讬 谞讗诪专]: "注讜专讬 爪驻讜谉" 讜诪砖诐 诇诪讚谞讜 诇注谞讬谉 讗讜诪讜转 讛注讜诇诐 砖讗讬谞谉 诪拽专讬讘讜转 砖诇诪讬诐! 讜诪砖讬讘讬诐: 诇砖讬讟转 讞讻诐 讝讛, [讛讛讜讗 [讗讜转讜] 诪拽专讗] 讘拽讬讘讜抓 讙诇讬讜转 讛讜讗 讚讻转讬讘 [砖谞讗诪专], 砖讬讘讜讗讜 讙讜诇讬 讬砖专讗诇 诪谉 讛爪驻讜谉 讜诪谉 讛讚专讜诐.


 讜诪拽砖讬诐 注讜讚 注诇 讛住讘讜专 砖讘谞讬 谞讞 诇讗 讛拽专讬讘讜 砖诇诪讬诐, 讜讛讗 讻转讬讘 [讜讛专讬 谞讗诪专]: "讜讬讗诪专 诪砖讛 (诇驻专注讛) 讙诐 讗转讛 转转谉 讘讬讚讬谞讜 讝讘讞讬诐 讜注诇转 讜注砖讬谞讜 诇讛' 讗诇讛讬谞讜" (砖诪讜转 讬, 讻讛), 讛专讬 砖注讜讚 诇驻谞讬 诪转谉 转讜专讛 讛拽专讬讘讜 "讝讘讞讬诐", 讻诇讜诪专, 砖诇诪讬诐! 讜诪砖讬讘讬诐: "讝讘讞讬诐" 讻讜讜谞转诐 讘讛诪讜转 诇爪讜专讱 讗讻讬诇讛, 讜"注讜诇讜转" 诇讛拽专讘讛.


讜诪拽砖讬诐 注讜讚: 讜讛讗 讻转讬讘 [讜讛专讬 谞讗诪专]: 拽讜讚诐 诪转谉 转讜专讛 "讜讬拽讞 讬转专讜 [讞转谉 诪砖讛] 注讜诇讛 讜讝讘讞讬诐 诇讛' "(砖诪讜转 讬讞, 讬讘), 讜"讝讘讞讬诐" 讛讗诪讜专讬诐 砖诐 讛讬谞诐 拽专讘谞讜转. 讜讛专讬 砖讛拽专讬讘讜 砖诇诪讬诐! 讜诪砖讬讘讬诐: 讛讛讜讗 [讗讜转讜] 讻转讜讘 诇讗讞专 诪转谉 转讜专讛 讛讜讗 讚讻转讬讘 [砖谞讗诪专], 讜讗讝 讛讜转专讛 讛拽专讘转 砖诇诪讬诐 诇讘谞讬 讬砖专讗诇.


 讜砖讜讗诇讬诐 注诇 讻讱: 讛谞讬讞讗 诇诪讗谉 讚讗诪专 [转讬专讜抓 讝讛 谞讜讞 诇讚注转 诪讬 砖讗讜诪专] [砖讛诪注砖讛 讘讬转专讜] 讗讞专 诪转谉 转讜专讛 讛讬讛, 讗诇讗 诇诪讗谉 讚讗诪专 [诇讚注转 诪讬 砖讗讜诪专] [砖诪注砖讛 讬转专讜] 拽讜讚诐 诪转谉 转讜专讛 讛讬讛, 诪讗讬 讗讬讻讗 诇诪讬诪专 [诪讛 讬砖 诇讜诪专]? 讚讗讬转诪专 [砖讻谉 谞讗诪专] 砖讘谞讬 专' 讞讬讬讗 讜专' 讬讛讜砖注 讘谉 诇讜讬 谞讞诇拽讜 讘讻讱, 讞讚 [讗讞讚 诪讛诐] 讗诪专: 讬转专讜 拽讜讚诐 诪转谉 转讜专讛 讛讬讛, 讜讞讚 [讜讗讞讚 诪讛诐] 讗诪专: 讬转专讜 讗讞专 诪转谉 转讜专讛 讛讬讛! 讜诪砖讬讘讬诐: 诇诪讗谉 讚讗诪专 [诇讚注转 诪讬 砖讗讜诪专] 砖讬转专讜 拽讜讚诐 诪转谉 转讜专讛 讛讬讛, 拽住讘专 [住讘讜专 讛讜讗] 讗讻谉 砖砖诇诪讬诐 讛拽专讬讘讜 讘谞讬 谞讞.


讙 讜诪注讬专讬诐 讻讬 注谞讬谉 讝讛 砖谞讞诇拽讜 讘讜 讗诪讜专讗讬诐, 诪转讬 讘讗 讬转专讜 诇讛专 住讬谞讬, 讛专讬讛讜 砖谞讜讬 讻诪讞诇讜拽转 转谞讗讬 [转谞讗讬诐]. 砖讻讱 谞讗诪专 讘讬转专讜 诇驻谞讬 讘讜讗讜 诇讛专 住讬谞讬: "讜讬砖诪注 讬转专讜 讻讛谉 诪讚讬谉... 讗转 讻诇 讗砖专 注砖讛 讗诇讛讬诐 诇诪砖讛 讜诇讬砖专讗诇 注诪讜 讻讬 讛讜爪讬讗 讛' 讗转 讬砖专讗诇 诪诪爪专讬诐" (砖诪讜转 讬讞, 讗), 讜讬砖 诇讘专专 诪讛 砖诪讜注讛 砖诪注 讜讘讗 讜谞转讙讬讬专? 专' 讬讛讜砖注 讗讜诪专: 诪诇讞诪转 注诪诇拽 砖诪注, 砖讛专讬 讻转讬讘 [谞讗诪专] 讘爪讚讜 (讘住诪讜讱 诇驻住讜拽 讝讛): "讜讬讞诇砖 讬讛讜砖注 讗转 注诪诇拽 讜讗转 注诪讜 诇驻讬 讞专讘" (砖诪讜转 讬讝, 讬讙).


专' 讗诇注讝专 讛诪讜讚注讬 讗讜诪专: 诪转谉 转讜专讛 砖诪注 [讜讘讗]. 砖讻砖谞讬转谞讛 转讜专讛 诇讬砖专讗诇 讛讬讛 拽讜诇讜 砖诇 讛拽讚讜砖 讘专讜讱 讛讜讗 讛讜诇讱 诪住讜祝 讛注讜诇诐 讜注讚 住讜驻讜, 讜讻诇 [诪诇讻讬] 讗讜诪讜转 讛注讜诇诐 讗讞讝转谉 专注讚讛 讘讛讬讻诇讬讛谉 讜讗诪专讜 砖讬专讛, 砖讻谉 谞讗诪专: "拽讜诇 讛' 讬讞讜诇诇 讗讬诇讜转... 讜讘讛讬讻诇讜 讻讜诇讜 讗讜诪专 讻讘讜讚" (转讛诇讬诐 讻讟, 讟). 讻诇讜诪专, 讻诇 讗讞讚 诪谉 讛诪诇讻讬诐 讗讬诇讬 讛讗专抓, 讗讜诪专 讘讛讬讻诇讜 讻讘讜讚 讜砖讬专讛 诇拽讚讜砖 讘专讜讱 讛讜讗.


 讘讗讜转讛 砖注讛 谞转拽讘爪讜 讻讜诇诐 讻诇 讛诪诇讻讬诐 讗爪诇 讘诇注诐 讛专砖注 砖讛讬讛 讙讚讜诇 谞讘讬讗讬 讗讜诪讜转 讛注讜诇诐, 讜讗诪专讜 诇讜: 诪讛 拽讜诇 讛讛诪讜谉 (讛专注砖 讛讙讚讜诇) 讗砖专 砖诪注谞讜, 砖诪讗 诪讘讜诇 讘讗 诇讗讘讚 讗转 讛注讜诇诐? (讗诪专 诇讛诐): "讛' 诇诪讘讜诇 讬砖讘" (转讛诇讬诐 讻讟, 讬)? 讗诪专 诇讛诐 讘诇注诐 诇诪诇讻讬诐: "讜讬砖讘 讛' 诪诇讱 诇注讜诇诐" ((转讛诇讬诐 讻讟, 讬), 讻诇讜诪专, 讻讘专 谞砖讘注 讛拽讚讜砖 讘专讜讱 讛讜讗 诇讗讞专 讛诪讘讜诇 砖讗讬谞讜 诪讘讬讗 砖讜讘 诪讘讜诇 诇注讜诇诐, 砖谞讗诪专: "讜诇讗 讬讛讬讛 注讜讚 讛诪讘讜诇 诪讬诐 注诇 讛讗专抓" (讘专讗砖讬转 讟, 讬讙).


讗诪专讜 诇讜 讛诪诇讻讬诐: 砖诪讗 诪讘讜诇 砖诇 诪讬诐 讗讬谞讜 诪讘讬讗, 讜注诇 讻讱 谞砖讘注, 讗讘诇 诪讘讜诇 砖诇 讗砖 诪讘讬讗, 讜讛专讬 讘讗砖 诪注谞讬砖 讛拽讚讜砖 讘专讜讱 讛讜讗 讗转 讛注诪讬诐 诇注转讬讚 诇讘讜讗, 砖讻谉 谞讗诪专: "讻讬 (讛谞讛) 讘讗砖 讛' 谞砖驻讟 讜讘讞专讘讜 讗转 讻诇 讘砖专 讜专讘讜 讞诇诇讬 讛' "(讬砖注讬讛讜 住讜, 讟讝)! 讗诪专 诇讛谉 讘诇注诐 诇诪诇讻讬诐: 讻讘专 谞砖讘注 砖讗讬谞讜 诪砖讞讬转 讻诇 讘砖专 讘讻诇 讗讜驻谉, 砖谞讗诪专 "诇砖讞转 讻诇 讘砖专" (讘专讗砖讬转 讟, 讬讙), 讜讗祝 诇讗 讘讗砖.


 讞讝专讜 讜砖讗诇讜 讗讜转讜 讛诪诇讻讬诐: 讜讗诐 讻谉, 诪讛 讛讜讗 拽讜诇 讛讛诪讜谉 (讛专注砖 讛讙讚讜诇) 讛讝讛 砖砖诪注谞讜? 讗诪专 诇讛诐: 讞诪讚讛 讟讜讘讛 讬砖 诇讜 讘讘讬转 讙谞讝讬讜, 砖讛讬转讛 讙谞讜讝讛 讗爪诇讜 转砖注 诪讗讜转 砖讘注讬诐 讜讗专讘注讛 讚讜专讜转 拽讜讚诐 砖谞讘专讗 讛注讜诇诐, 讜讘讬拽砖 诇讬转谞讛 诇讘谞讬讜, 砖讻谉 谞讗诪专 诇讗讞专 诪讻谉 讘讗讜转讜 诪讝诪讜专 讘转讛诇讬诐: "讛' 注讜讝 诇注诪讜 讬转谉" (转讛诇讬诐 讻讟, 讬讗), 讜"注讜讝" 讛专讬讛讜 讛转讜专讛, 砖讛讬讗 注讜讝诐 砖诇 讬砖专讗诇. [诪讬讚] 驻转讞讜 讻讜诇诐 讜讗诪专讜: "讛' 讬讘专讱 讗转 注诪讜 讘砖诇讜诐" (转讛诇讬诐 讻讟, 讬讗).


讜注讜讚 讘驻讬专讜砖 讛砖诪讜注讛 砖砖诪注 讬转专讜 讜讛讘讬讗转讜 诇讛专 住讬谞讬, 专' 讗诇讬注讝专 讗讜诪专: 拽专讬注转 讬诐 住讜祝 砖诪注 讜讘讗, 砖讻谉 谞讗诪专 讘诪拽专讛 讛讚讜诪讛 诇讻讱, 讘拽专讬注转 讛讬专讚谉 讘讬诪讬 讬讛讜砖注: "讜讬讛讬 讻砖诪注 讻诇 诪诇讻讬 讛讗诪专讬 讗砖专 讘注讘专 讛讬专讚谉 讬诪讛 讜讻诇 诪诇讻讬 讛讻谞注谞讬 讗砖专 注诇 讛讬诐 讗转 讗砖专 讛讜讘讬砖 讛' 讗转 诪讬 讛讬专讚谉 诪驻谞讬 讘谞讬 讬砖专讗诇 注讚 注讘专诐 讜诇讗 讛讬讛 讘诐 注讜讚 专讜讞 诪驻谞讬 讘谞讬 讬砖专讗诇" (讬讛讜砖注 讛, 讗). 讜讗祝 专讞讘 讛讝讜谞讛 讗诪专讛 诇砖诇讜讞讬 讬讛讜砖注: "讻讬 砖诪注谞讜 讗转 讗砖专 讛讜讘讬砖 讛' 讗转 诪讬 讬诐 住讜祝" (讬讛讜砖注 讘, 讬).


 讜砖讜讗诇讬诐:  诪讗讬 砖谞讗 讛转诐 [诪讛 砖讜谞讛 砖诐 讘谞讗诪专 讘拽专讬注转 讛讬专讚谉] 砖讗诪专 讛讻转讜讘: "讜诇讗 讛讬讛 讘诐 注讜讚 专讜讞", 讜诪讗讬 砖谞讗 讛讻讗 讚拽讗诪专 [讜诪讛 砖讜谞讛 讻讗谉 讘讚讘专讬 专讞讘, 砖讗诪专] 讛讻转讜讘 "讜诇讗 拽诪讛 注讜讚 专讜讞 讘讗讬砖"?

